Berlingske Tidende, 1836-05-13
Kjøbenhavn, den 13de Maj. Nr. 11 af Stænder-Tidenden for Nørre-Jylland, indeholder først Slutningen af Forhandlingerne den 23de April. Møller Knudstrup oplæste et Forslag til en Petition om Hoveriets Afløsning. Det gik ud paa: 1) Allerunderdanigst at bede Hs. Majestæt om, allernaadigst at udnævne en Mand, der maatte optræde som Mægler i en Commission, som maatte sættes, naar enten Godsejeren eller Bonderne ønskede Hoveriets Ophævelse. Efter Proponentens Anskuelse vilde den rigtigste Maade være, naar en Commission ønskedes, at, naar Godsejeren selv valgte tvende Mænd, det da og blev tilladt Bonderne at udvælge tvende Mænd, for, tilligemed den af Kongen beordrede, at tiltræde en Commission. Det maa være klart, at Godsejeren selv vilde være tilstede i Commissionen; det burde da og tillades et Par Bønder at være tilstede paa de Øvriges Vegne. Proponentens Mening er, at naar Bønderne saaledes valgte Repræsentanter paa deres Vegne, kunde disse, naar de, udenfor Commissionens Sammentrædelse, talte med Bønderne, lettere ved at raade og lede disses, maaskee ofte urigtige, Anskuelse, bringe Enighed og Harmoni i Sagen. Blev hele Commissionen nedsat af vor allernaadigste Konge, saa dog, uagtet Enhver troer, at vor vise Konge nok valgte Mænd, som ville domme og mægle retfærdigt, saavel for Bonde som for Godsejer, vilde Bønderne let falde paa den Tanke, at Alt stemte til Godsejernes Fordeel, og det ønskeligste Maal og den bedste Hensigt kunde da let forfeiles, 2) De Jndstillingspunkter, som Hr. Kammerraad Drewsen i denne vigtige Sag har foreslaaet den Roeskilde Stænderforsamling bad Proponenten, at Stænderforsamlingen i Viborg vilde tage Hensyn til, da hans Evne ikke formaaede at sætte noget Bedre istedet. Efter nogle Ord om Forslaget blev det eenstemmigen besluttet, at en Committee skulde nedsættes over denne og flere Andragender om Hoveriets Afløsning. Committeen skal bestaae af syv Medlemmer og dertil valgtes: Greve Frys, Meller Knudstrup, Laurs Pind Proprietair Hastrup, Lauritz Borberg, Ole Kirk og Kammerherre Arenstorff. Præsidenten anmeldte at have modtaget følgende Andragender om Hoveriets Ophævelse: 1) Fra første District for de mindre Landeiendomme eet; 2) fra den Deputerede for andet District syv; 3) fra den Deputerede for tredie District tre; 4) fra den Deputerede for sjette District otte; 5) fra den Deputerede for ottende District tre; 6) fra den Deputerede for tiende District tre; 7) fra den Deputerede for ellevte District, sex; 8) fra den Deputerede for tolvte District sex 9) fra trettende District eet; 10) fra attende District, fire; 11) fra een og tyvende District eet, og 12) fra to og tyvende District ligeledes eet. Disse Andragender vilde Præsidenten overgive til den nedsatte Commission. Dernæst oplæste Ole Kirk et Andragende fra en Deel Beboere i Ferring, Trans og Fjaltring Sogne, om Afdrag i Hartkornet for en Deel af deres Eiendomme, som ere bortskyllede af Havet. Præsidenten tilkjendegav, at Sagen efter Fordn. 15de Mai 1834. 584, formeentlig ikke egner sig til at tages under Behandling af Forsamlingen. Producenten tog Forslaget tilbage. Præsidenten tilkjendegav, at han havde modtaget et anonymt Brev fra nogle Præster om Forbedring i Geistlighedens Kaar og et dermed fulgt Skrivt af A. Berg om samme Gjenstand, hvilke vilde blive henlagte til Eftersyn i Læsesalen.